b'\n_START_ARTICLE_\nKako misli\xc5\xa1 mene nema?\n_START_PARAGRAPH_\nKako misli\xc5\xa1 mene nema!? predstava Ivice Boban jedna je od najgledanijih predstava kazali\xc5\xa1ta Teatra Exit, te jedna od najgledanijih predstava hrvatskog kazali\xc5\xa1ta u prvoj polovici 21. stolje\xc4\x87a. _NEWLINE_Projekt je nastao na tragu studijskog istra\xc5\xbeivanja i ispitne produkcije iz glume i scenskog pokreta na Akademiji dramske umjetnosti u Zagrebu, kao \'rad u nastajanju\' Majstorske radionice ADU i Teatra Exit, gdje se kroz iskustvo susreta i suradnje s publikom i dalje razvija i oblikuje._NEWLINE_Reakcije publike ve\xc4\x87 na premijeri su bile sjajne, kako bilje\xc5\xbei i Slobodna Dalmacija: "\xe2\x80\xa6Desetak aplauza na otvorenoj sceni, smijeh i suze u publici, nesuzdr\xc5\xbeane glasne reakcije iz gledali\xc5\xa1ta, dugotrajne ovacije nakon zavr\xc5\xa1etka - takva atmosfera pratila je premijeru predstave Kako misli\xc5\xa1 mene nema!?\xe2\x80\xa6"_NEWLINE_Premijera predstave bila je 20. travnja 2007. godine. Sve\xc4\x8dana 200. izvedba proslavljena je 8. svibnja 2010. godine. 23. rujna 2014. godine proslavljena je 300. izvedba ove dugovje\xc4\x8dne predstave koja je i dalje na repertoaru.\n_START_SECTION_\nAutorski tim\n_START_PARAGRAPH_\nIgraju: Filip Juri\xc4\x8di\xc4\x87, Amar Bukvi\xc4\x87_NEWLINE__NEWLINE_Autorica projekta, re\xc5\xbeija i scena: Ivica Boban_NEWLINE__NEWLINE_Dramatur\xc5\xa1ka suradnica i asistentica re\xc5\xbeije: Olja Lozica_NEWLINE__NEWLINE_Kostimi: Doris Kristi\xc4\x87_NEWLINE__NEWLINE_Oblikovanje svjetla i projekcije: Deni \xc5\xa0esni\xc4\x87\n_START_SECTION_\nNagrade\n_START_PARAGRAPH_\nNagrada hrvatskog glumi\xc5\xa1ta, 2007._NEWLINE_- izuzetno ostvarenje mladog umjetnika do 28 godina: Amar Bukvi\xc4\x87_NEWLINE_31. Dani satire, 2007._NEWLINE_- gluma\xc4\x8dke nagrade: Amar Bukvi\xc4\x87 i Filip Juri\xc4\x8di\xc4\x87_NEWLINE_Me\xc4\x91unarodni festival komornog teatra Zlatni lav, 2007._NEWLINE_- gluma\xc4\x8dke nagrade: Amar Bukvi\xc4\x87 i Filip Juri\xc4\x8di\xc4\x87_NEWLINE_Mostarska liska, 2009._NEWLINE_- velika mostarska liska publike za najbolju predstavu u cjelini_NEWLINE_- Mostarska liska za najboljeg glumca: Amar Bukvi\xc4\x87 i Filip Juri\xc4\x8di\xc4\x87_NEWLINE_Festival mladog glumca, Banja luka, 2009._NEWLINE_- jednoglasna specijalna nagrada \xc5\xbeirija za inventivnost i ma\xc5\xa1tovitost u razradi likova i odli\xc4\x8dan primjer anga\xc5\xbeiranog teatra: Amar Bukvi\xc4\x87 i Filip Juri\xc4\x8di\xc4\x87'